Stortingets kommunal- og forvaltningskomité

Stortingets kommunal- og forvaltningskomité er en fagkomité på Stortinget. Den behandler saker relatert til kommunal forvaltning, regional- og distriktspolitikk, innvandringspolitikk, boligforhold, bygningssaker, nasjonale minoriteter, samiske spørsmål, saker om organisering og virkeområde for statlig forvaltning, statens fellesadministrasjon, statlig personalpolitikk – herunder lønns- og pensjonsforhold, og partistøtte.

Medlemmer
Kommunal- og forvaltningskomiteen har 15 medlemmer i perioden 2021–2025:

 Lene Vågslid (Telemark Ap), leder
 Helge Andre Njåstad (Hordaland Frp), første nestleder
 Heidi Greni (Sør-Trøndelag Sp), andre nestleder
 Mudassar Kapur (Oslo H)
 Kathrine Kleveland (Vestfold Sp)
 Anne Kristine Linnestad (Akershus H)
 Tobias Drevland Lund (Telemark R)
 Mari Holm Lønseth (Sør-Trøndelag H)
 Per Martin Sandtrøen (Hedmark Sp)
 André N. Skjelstad (Nord-Trøndelag V)
 Rune Støstad (Oppland Ap)
 Siri Staalesen (Oslo Ap)
 Terje Sørvik (Nord-Trøndelag Ap)
 Erlend Wiborg (Østfold FrP)
 Grete Wold (Vestfold SV)

Historikk 
Det har vært mye endringer i porteføljene der kommunalsakene har ligget. Følgende perioder og komiteer har kommunalsakene vært en del av porteføljen siden 1945:  

 1945–1969: Kommunalkomiteen
 1969–1993: Kommunal- og miljøvernkomiteen
 1993–2005: Kommunalkomiteen 
 2005–nå: Kommunal- og forvaltningskomiteen
Endringer i 1993

Kommunal- og miljøvernkomiteen ble nedlagt i 1993. Man opprettet Kommunalkomiteen, som videreførte kommunal-porteføljen fra Kommunal- og miljøvernkomiteen utenom miljøvernsakene. Miljøvernsakene ble lagt til en ny komite, Energi- og miljøkomiteen, sammen med energidelen i Energi- og industrikomiteen. Da energi gikk ut av Energi- og industrikomiteen ble resten (industridelen) samlet i en ny komite, Næringskomiteen, sammen med porteføljene fra Landbrukskomiteen og Sjøfarts- og fiskerikomiteen (som da også begge ble nedlagt i 1993).

Endringer i 2005

Frem til 2005 het komiteen Kommunalkomiteen. I 2005 ble Kommunalkomiteen splittet, slik at arbeidssaker og porteføljen fra Sosialkomiteen ble slått sammen til en ny komite, Arbeids- og sosialkomiteen. Kommunalsakene ble grunnlaget for en ny komite, Kommunal- og forvaltningskomiteen (denne siden). I praksis ble Kommunalkomiteen nedlagt i 2005 og en ny komite (kommunal- og forvaltningskomiteen) ble opprettet.

Tidligere ledere av Kommunal- og forvaltningskomiteen (2005–)

Tidligere ledere av Kommunalkomiteen (1945–1972 og 1993–2005) 
Tabellen under er en oversikt over tidligere ledere i Kommunalkomiteen (1945–1972 og 1993–2005).

Referanser

Eksterne lenker
 Komiteens nettside

Kommunal- og forvaltningskomiteen